प्रधानमंत्री पूरी तरह से तैयारी कर पहुँचे थे। देश में हो रही सकारात्मक चीजों को स्पष्ट करने के लिए प्रधानमंत्री ने कई योजनाओं को सामने रखा और साथ ही सरकार द्वारा हो रहे विकास के आँकड़ों को बताया। विपक्ष को आंशिक रूप से अंधा बताते हुए उन्होंने कहा कि वो आगे बढ़ते हुए देश को नहीं देख पा रहें हैं। प्रधानमंत्री ने जीएसटी और 500 एवं 1000 के नोटबंदी की भी बात की। प्रधानमंत्री मोदी ने कहा कि लोग विमुद्रीकरण के दिन (8 नवंबर) को इतिहास में भ्रष्टाचार के खिलाफ सबसे बड़ी मुहीम के रूप में याद रखेंगे।